Document ID: /roh_data/filtered/Billingualer_Corpus_interleaved-de-rm.jsonl.gz/1089

This is a text translated from German to Rumantsch Grischun.
Der Waldentwicklungsplan Rheintal - Trin/Flims geht in die Vernehmlassung

Das Amt für Wald Graubünden hat für die Region Churer Rheintal - Trin/Flims einen Waldentwicklungsplan erarbeitet. Der Plan liegt im Entwurf vor und geht nun bei der Bevölkerung in die Vernehmlassung. Am Donnerstag, 23. Februar, erfolgt um 17.00 Uhr eine öffentliche Orientierung im Calvensaal, Ottostrasse 24, in Chur.

Der Waldentwicklungsplan (WEP) ist eine Art Richtplan für die Waldnutzung. Es wird festgelegt, wie der Wald in den nächsten 10 bis 20 Jahren genutzt und auch geschützt werden soll. Diese Art von Planung wurde vor 10 Jahren eingeführt, weil neben der Holzproduktion immer mehr auch die anderen Funktionen des Waldes an Bedeutung gewonnen haben, die bei der Waldpflege mitberücksichtigt werden müssen. Mit dem Planungswerk Churer Rheintal wird nun eine der bald letzten Lücken in der Waldentwicklungsplanung des Kantons geschlossen.

Die Planungsregion zeichnet sich durch eine Konzentration der Wohnbevölkerung, aber auch der Industrie und des Verkehrs aus. So beträgt der Versicherungswert der Gebäude in der Region ca. 18.5 Milliarden Franken. Gegen 250 Kilometer wichtige Verkehrsanlagen durchqueren das Gebiet. Entsprechend hohe Priorität muss der Schutzwaldpflege eingeräumt werden. Von der 15'900 Hektaren umfassenden Gesamtwaldfläche werden denn auch im WEP-Entwurf 41 Prozent als Wälder mit besonderer Schutzfunktion bezeichnet, weil sie Siedlungen und Verkehrswege direkt schützen. Nochmals ungefähr gleich viele Wälder haben wichtige, aber eher indirekte Schutzfunktion. Auch in diesen für den Schutz vor Naturgefahren wichtigen Wäldern wächst Holz nach, und dieses soll auch genutzt werden. Jedoch sollen hier bei den waldbaulichen Eingriffen die Aspekte der Schutzwaldpflege Vorrang vor den Überlegungen der reinen Holzproduktion haben.

Die oft steilen und felsdurchsetzten Bergflanken schränken die Möglichkeiten zur rationellen Holzproduktion spürbar ein. 5'823 Hektaren Wald in der Region sind besonders gut zur Holzproduktion geeignet, wobei allerdings etwa vier Fünftel dieser Flächen weiteren Vorrangfunktionen genügen müssen, wie insbesondere dem Schutz vor Naturgefahren.

Aber nicht nur der Mensch, auch die Natur wird im WEP eingehend berücksichtigt. Das Planungswerk weist die bereits vorhandenen Schutzgebiete aus, soweit sie Wald betreffen und es schlägt eine Reihe weiterer Wälder als Naturvorrangflächen vor. Dabei handelt es sich um naturkundlich besonders wertvolle Kulturlandschaften und Nutzungsformen, um Wälder mit besonderen Eigenschaften wie zum Beispiel seltenen Baumarten oder auch um Vorschläge für Naturwaldreservate, in denen auf Holznutzungen verzichtet werden soll.

Weitere Themen, die im WEP behandelt werden, sind Erholung/Tourismus, Landwirtschaft sowie Wild und Jagd. Der WEP ist eine wichtige, ämterverbindliche Grundlage, die auch für den Einsatz von öffentlichen Geldern im Wald herangezogen wird. Der Planungsentwurf WEP Churer Rheintal/Flims kann nun bis gegen Ende April bei den Gemeinden (von Igis bis Rhäzüns bzw. Flims, ohne Schanfigg) eingesehen werden. Jedermann kann sich dazu äussern. Allfällige Eingaben im Sinne von Anregungen oder Einwänden sind bis zum 21. April an das Amt für Wald Rheintal/Schanfigg, 7015 Tamins zu machen.

Gremium: Amt für Wald

Quelle: dt Amt für Wald

Data: 22.02.2006

Il plan per il svilup dal guaud Val dal Rain - Trin/Flem va en consultaziun

L'uffizi forestal dal Grischun ha elavurà in plan per il svilup dal guaud per la regiun Val dal Rain grischuna - Trin/Flem. Il sboz dal plan è avant maun e va uss en consultaziun tar la populaziun. Gievgia, ils 23 da favrer, a las 17.00 ha lieu in'orientaziun publica en la sala da la Chalavaina, Ottostrasse 24, a Cuira.

Il plan per il svilup dal guaud (PSG) è ina spezia da plan directiv per l'utilisaziun dal guaud. I vegn determinà co ch'il guaud duai vegnir utilisà ed er protegì ils proxims 10 fin 20 onns. Quest gener da planisaziun è vegnì introducì avant 10 onns, perquai che ultra da la producziun da laina han survegnì adina dapli impurtanza er las autras funcziuns dal guaud che ston vegnir resguardadas en connex cun la tgira dal guaud. Cun l'ovra da planisaziun Val dal Rain grischuna vegn eliminada uss ina da las prest ultimas mancanzas en la planisaziun dal svilup dal guaud dal chantun.

La regiun da planisaziun sa distingua tras ina concentraziun da la populaziun, dentant er da l'industria e dal traffic. La valur d'assicuranza dals edifizis en la regiun importa uschia ca. 18.5 milliardas francs. Stabiliments da traffic impurtants da var 250 kilometers traversan la regiun. Ina prioritad correspundentamain auta sto pia survegnir la tgira dal guaud da protecziun. Da las 15'900 hectaras surfatscha da guaud totala vegnan alura er designadas - en il sboz dal PSG - 41 pertschient sco guauds cun ina funcziun da protecziun speziala, perquai che quests guauds protegian directamain abitadis e vias da traffic. Anc ina giada ca. uschè blers guauds han funcziuns da protecziun impurtantas, dentant plitost indirectas. Er en quests guauds impurtants per la protecziun cunter privels da la natira crescha laina, e quella duai er vegnir utilisada. Però duain prevalair qua - en cas d'acziuns selviculturalas - ils aspects da la tgira dal guaud da protecziun a las ponderaziuns da la producziun da laina sco tala.

Las spundas taissas e grippusas restrenschan marcantamain las pussaivladads d'ina producziun da laina raziunala. 5'823 hectaras guaud da la regiun èn adattadas spezialmain bain per la producziun da laina, ma ca. quatter tschintgavels da questas surfatschas ston satisfar ad ulteriuras funcziuns d'emprima prioritad, sco en spezial a la protecziun cunter privels da la natira.

Ma betg mo l'uman, er la natira vegn resguardada detagliadamain en il PSG. L'ovra da planisaziun inditgescha ils territoris da protecziun gia existents, uschenavant ch'els pertutgan ils guauds, e propona ina retscha d'ulteriurs guauds sco surfatschas natiralas privilegiadas. Qua sa tracti da cuntradas cultivadas e da furmas d'utilisaziun spezialmain preziusas per la scienza natirala, da guauds cun caracteristicas spezialas sco per exempel cun spezias da plantas raras u er da propostas per reservats da guauds natirals, en ils quals i duai vegnir desistì d'utilisar la laina.

Ulteriurs temas che vegnan tractads en il PSG èn la recreaziun/il turissem, l'agricultura sco er la selvaschina e la chatscha. Il PSG è ina basa impurtanta, lianta per ils uffizis, che po vegnir applitgada er per impunder daners publics en il guaud. Dal sboz dal plan PSG Val dal Rain grischuna/Flem pon ins prender invista fin vers la fin d'avrigl tar las vischnancas (dad Igis fin Razén resp. Flem, senza Scanvetg). Tuttas e tuts pon exprimer lur opiniun. Eventualas dumondas en il senn d'impuls u eventualas objecziuns ston vegnir fatgas fin ils 21 d'avrigl tar l'uffizi forestal da la Val dal Rain/Scanvetg, 7015 Tumein.

Gremi: uffizi forestal

Funtauna: rg uffizi forestal

Data: 22.02.2006